Забұрын мұнай кен орны — Қазақстан Энциклопедиясы
"Забұрын мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Забұрын мұнай кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Забұрын мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 196
TEXT: Қазақстан Энциклопедиясы кен орны Забұрын мұнай кен орны - Каспий маңы ойпатының оңтүстік-батыс ернеуі маңы өңіріндегі газ-мұнай кенорны. Құрылым 1966-1979 жылдары дайындалып, 1981 жылы іздестіру жұмыстары басталады. Кен орны 1982 жылы ашылып, барлау 1984 жылы аяқталған. Атырау облысында, Атырау қаласының оңтүстік-батысында 170 км жерде, Каспий теңізінің солтүстік жағалауына таяу орналасқан. Кенді сыйыстырушы құрылым күмбезаралық көтерілімнен орын алған. Апт-неокомдық және неокомдық мұнайлы, неокомдық газды-мұнайлы горизонттар бөлінген. Олардың жатыс тереңдігі 851-905, 6 м. Мұнай жатындарының биіктігі 7, 2-53 м, газ жатындарының биіктігі 9, 3 м. Су-мұнай жапсары -900-943 м белгілерде. Жатындар қойнауқаттық күмбездік, тектоникалық және литологиялық тұрғыдан қалқаланған. Терригендік таужыныстардан құралған жинауыштары кеуекті. Мұнайға қаныққан қалыңдық 0, 8-10, 8 м, газға қаныққаны -7, 1 м. 7 мм-лік штуцердегі бастапқы шығымдар - мұнайдікі 14-72 м 3/тәу, газдікі 43, 4 мың м 3/тәу. Газдық фактор 47 м 3/м 3. Бастапқы қойнауқаттық қысым 9, 1-10, 05 Мпа, температура 36-39°С. Мұнайдың тығыздығы 892 кг/м 3, құрамында 0, 26-1, 26% күкірт, 1, 75% парафин, 11, 8-13, 7%, шайырлар, 0, 57-0, 85%, асфальтендер бар. Газдың құрамы: метан -84, 88-93, 26%, этан -0, 27-1, 79%, пропан -0, 43, изобутан -0, 66%, азот -5, 59%. Жатындардың режимі суарынды. Кен орны 1982 жылдан бері игерілуде. Қазақ энциклопедиясы
